CELEX: C2005/019/21
Language: sl
Date: 2005-01-22 00:00:00
Title: Zadeva C-456/04: Predlog za sprejem predhodne odločbe na podlagi sklepa Tribunale Amministrativo Regionale per la Sicilia (Italija) z dne 20. julija 2004 v zadevi Agip Petroli SPA in Capitaneria di Porto di Siracusa, Capitaneria di Porto di Siracusa, Sezione staccata di Santa Panagia, Ministero delle Infrastrutture e dei Trasporti proti Arbix Diamone Shipping

22.1.2005   
            
            
               SL
            
            
               Uradni list Evropske unije
            
            
               C 19/10
            
         Predlog za sprejem predhodne odločbe na podlagi sklepa Tribunale Amministrativo Regionale per la Sicilia (Italija) z dne 20. julija 2004 v zadevi Agip Petroli SPA in Capitaneria di Porto di Siracusa, Capitaneria di Porto di Siracusa, Sezione staccata di Santa Panagia, Ministero delle Infrastrutture e dei Trasporti proti Arbix Diamone Shipping
   (Zadeva C-456/04)
   (2005/C 19/21)
   Jezik postopka: italijanščina
   Tribunale Amministrativo Regionale per la Sicilia je s sklepom z dne 20. julija 2004 v zadevi Agip Petroli SPA in Capitaneria di Porto di Siracusa in drugi proti Arbix Diamone Shipping, ki ga je sodno tajništvo prejelo dne 29. oktobra 2004, Sodišču Evropskih skupnosti predložil predlog za sprejem predhodne odločbe.
   Tribunale Amministrativo Regionale per la Sicilia predlaga Sodišču, da odloči o naslednjem vprašanju:
   Ali izraz „prevoz, ki se opravi po ali pred prevozom iz druge v tretjo državo“, iz člena 3(3) Uredbe Sveta (EGS) št. 3577/92 (1), vključuje zgolj prevoz, ki je „funkcionalno in gospodarsko avtonomen, pri katerem pluje ladja s tovorom na krovu in je končna/začetna destinacija tuje pristanišče“, kot je navedeno v izpodbijanih odločbah tega postopka, oziroma se nanaša tudi na primer prevoza brez tovora na krovu (t.i. „prevoz v balastu“)?
   
      (1)  UL L 364, 12.12.1992, str. 7.